0306.xml
راجر فیڈرر، سرینا ولیمز اور ماریہ شرا پووا سنسناٹی ماسٹرز کے سیمی فائنل میں داخل
سنسناٹی۔ 16 اگست (اے پی پی) راجر فیڈرر، ڈیوڈ فیرر، ملوس رانک اور جولین بینیٹو نے سنسناٹی ماسٹرز کے سیمی فائنل کیلئے کوالیفائی کر لیا، خواتین مقابلوں میں سرینا ولیمز، ماریہ شرا پووا، کیرولین وزنیاکی اور اینا ایوانووچ نے فائنل فور میں جگہ حاصل کر لی۔ تفصیلات کے مطابق اوہائیو کے شہر سنسناٹی میں مرد و خواتین کے درمیان ٹینس کے دلچسپ مقابلے جاری ہیں۔ مینز سنگلز میں سابق عالمی نمبر ایک راجرر فیڈرر نے برطانیہ کے اینڈی مرے کو دلچسپ مقابلے کے بعد 6-3 اور 7-5 سے شکست دے کر سیمی فائنل کیلئے کوالیفائی کر لیا۔ سپین کے ڈیوڈ فیرر نے ہم وطن حریف ٹومی روبریڈو کو سخت مقابلے کے بعد 6-4 ، 3-6 اور 6-3 سے شکست دے کر سیمی فائنل تک رسائی حاصل کی۔ کینیڈا کے ملوس رانک نے اٹلی کے فیبیو فوگینی کو یکطرفہ مقابلے کے بعد 6-1 اور 6-0 سے ہرا کر فائنل فور میں جگہ حاصل کی۔ ایک اور میچ میں فرانس کے جولین بینیٹو نے سوئٹزرلینڈ کے سٹین واورینکا کو 1-6 ، 6-1 اور 6-2 سے زیر کیا۔ ویمنز سنگلز کے کوارٹر فائنلز میں ٹاپ سیڈ امریکا کی سرینا ولیمز نے سربیا کی جلینا جانکووچ کو سٹریٹ سیٹس میں شکست دے کر سیمی فائنل میں جگہ بنائی، ان کی جیت کا سکور 6-1 اور 6-3 رہا۔ روس کی ماریہ شراپووا نے رومانیہ کی سمونہ ہالپ کو دلچسپ مقابلے کے بعد 3-6 ، 6-4 اور 6-4 سے ہرا کر سیمی فائنل تک رسائی حاصل کی۔ ڈنمارک کی کیرولین وزنیاکی نے پولینڈ کی اگنیسکا راڈونسکا 6-4 اور 7-5 سے زیر کیا جبکہ سربیا کی اینا ایوانووچ نے یوکرین کی ایلینا سوتولینا کو 6-2 اور 6-3 سے ہرایا
APP
16.08.14
0306p.xml
سنسناٹی ماسٹرز،فیڈررٹائٹل سے2 قدم کی دوری پر پہنچ گئے،اینڈی مرے کو دہرایا
سنسناٹی ، اوہایو (سپورٹس ڈیسک )سنسناٹی ماسٹرز ٹینس ٹورنامنٹ کے مینز سنگلز میں سوئس ماسٹرراجر فیڈرر ٹائٹل سے دو قدم کی دوری پر پہنچ گئے،عالمی نمبر ون نووک جوکووک کے تیسرے راؤنڈ میں ہار جانے کے بعد فیڈر رہی ٹرافی کیلیے فیورٹ قرار دیے جا رہے ہیں ،سویس سٹار نے کوارٹر فائنل میں برطانیہ کی اینڈی مرے کو6-3 اور7-5 سے ہرا دیا ،چھ سیڈ اسپینش پلےئر ڈیوڈ فیرر نے ہموطن ٹومی روبریڈ کو6-4، 3-6اور6-3 سے قابو کر لیا ، کینیڈا کے میلوس راؤنک نے اطالوی حریف فابیو فوگ نینی کو6-1 اور6-0 سے ٹھکانے لگا دیا ، دوسری جانب ویمنز سنگلز کواٹر فائنلز میں ٹاپ سیڈ سریناولیمز نے بھی جلینا جینکووچ پر6-1 اور6-3 سے غلبہ حاصل کر لیا ،روسی ساحرہ ماریا شراپووانے سیکنڈ سیڈ رومانیہ کی سیموناہالیپ کو3-6، 6-4اور6-4سے زیر کر لیا، ڈنمارک کی کیرولین ووزینسکی نے پولینڈ سے تعلق رکھنے والی 4سیڈاگنسکا ریڈوانسکاکو6-4 ،7-6(7/5)سے واپسی کا پروانہ تھما دیا،سربیا کی اینا ایوانووک نے یوکرینی پلیئر الینا سویٹولیناکو6-2اور 6-3سے ہرا دیا
express
17.08.14